﻿Ministerul Educaţiei, Cercetării şi Inovării Centrul Naţ ional pentru Curriculum ş i Evaluare în Învăţământul Preuniversitar EXAMENUL DE BACALAUREAT - 2009 Proba scrisă de limba ş i li teratura română - Proba A ♦ Toate subiectele sunt obligatorii. Se acordă 10 puncte din oficiu. ♦ Timpul efectiv de lucru este de trei ore. SUBIECTUL I (30 de puncte) - Varianta 011 Scrie, pe foaia de examen, răspunsul la fiecare dintre următoarele cerinţe, cu privire la textul de mai jos: Niciodată toamna nu fu mai frumoasă Sufletului nostru bucuros de moarte. Palid aşternut e şesul cu mătasă. Norilor copacii le urzesc brocarte*. Casele-adunate, ca nişte urcioare Cu vin îngroşat în fundul lor de lut, Stau în ţărmu-albastru-al râului de soare, Din mocirla cărui aur am băut. Păsările negre suie în apus, Ca frunza bolnavă-a carpenului sur Ce se desfrunzeşte, scuturând în sus, Foile-n azur. Cine vrea să plângă, cine să jelească Vie să asculte-ndemnul ne-nţeles, Şi cu ochii-n facla plopilor cerească Să-şi îngroape umbra-n umbra lor, în şes. (Tudor Arghezi, Niciodată toamna) *brocart, brocarturi, s.n. — ţesătură de mătase de calitate superioară, înflorată sau ornamentată cu fire de aur ori de argint 1. Transcrie două cuvinte obţinute prin derivare cu prefix. 2 puncte 2. Precizează două consecinţe ale utilizării cratimei în structura „să asculte-ndemnul”. 2 puncte 3. Alcătuieşte două enunţuri pentru a ilustra omonimia cuvântului vin. 2 puncte 4. Transcrie două structuri/ fragmente de vers care conţin imagini vizuale cromatice. 4 puncte 5. Precizează valoarea expresivă a utilizării verbului a fi la timpul perfect simplu. 4 puncte 6. Menţionează două teme/ motive literare, prezente în poezie. 4 puncte 7. Exp lică semnificaţia unei figuri de stil identificate în strofa a doua. 4 puncte 8. Prezintă semnificaţia titlului, în relaţie cu textul poeziei date. 4 puncte 9. Motivează, prin evidenţierea a două trăsături existente în text, apartenenţa acestuia la direcţia modernistă/ la modernism. 4 puncte